FAI | Malernes Fagforening Storkøbenhavn
17 feb Optimisme i vognmalerbranchen
Der er en positiv udvikling i omsætningen og en god stemning i Vognmalerbranchen.
Det er i hvert fald det indtryk Malernes fagforening Storkøbenhavn har, efter i denne uge at have besøgt 21 vognmalerværksteder i Hovedstadsområdet. Det generelle indtryk er positivt. En enkelt virksomhed melder dog om et fald i omsætningen, hvilket skyldes tab en stor kunde.
”Vi er glade for, at vognmalerbranchen er inde i en positiv udvikling. Det er til gavn for både mestrene og svendene”, siger fagforeningen, der fortsætter sine værkstedsbesøg i næste uge – bl.a. med information til værkstederne om Malkom.
Malkom indeholder en aftale mellem Malerforbundet og Foreningen af Auto- og Industrilakerere om efteruddannelsestilbud.